Hata telah diminta mengambil alih pemerintahan Tentera Darat Umum Kedua, yang berpengkalan di Hiroshima dari tahun 1944 hingga 1945 sebagai persiapan untuk menentang pencerobohan pihak Bersekutu keatas tanahair Jepun. Beliau telah berada di Hiroshima pada masa pengeboman atom. Hata merupakan salah seorang panglima kanan yang bersetuju dengan keputusan untuk menyerah kalah, namun beliau meminta dilucutkan gelaran Fil Marsyalnya bagi menebus dosa kerana kegagalan Tentera Darat dalam peperangan.